Regjeringen vil rehabilitere 1000 skoler
Pengene skal gis som rentekompensasjon til kommunene, sier næringsminister Trond Giske (Ap) til Stavanger Aftenblad. - Dette er en parallell til rentekompensasjonsordningen jeg fikk på plass da jeg var utdanningsminister i 2001. Det førte til at 1300 skoler ble nybygd eller rehabilitert. Nå er det nødvendig med en ny runde, og regjeringen vil sette av 20 milliarder til en tilsvarende rentekompensasjonsordning. På landsbasis betyr det at 1000 skolebygg kan settes i stand, sier Giske. - Rehabilitering er langt mer enn innemiljø og ny kledning. Det handler like mye om å sette de eldre skolene i stand til å drive moderne pedagogikk, sier Giske.
De rødgrønne setter av 20 milliarder kroner til rehabilitering av 1000 skolebygg i forslaget til neste års statsbudsjett.